મુંબઇ: વતી કાલથી ઘણી સેવાઓ મોંઘી થઇ રહી છે, જેમાં ગૂગલ ટેક્સના નામે જાણીતી ઇક્વિલાઇઝેશન લેવી ૧ જૂન એટલે કે આવતી કાલથી લાગુ થઇ જશે. આ નિયમ અંતર્ગત દેશના કારોબારીઓ દ્વારા વિદેશી ઓનલાઇન સર્વિસ પ્રોવાઇડર્સ જેવા કે ગૂગલ, યાહુ, ટ્વિટર, ફેસબુક પર ઓનલાઇન એડ્. માટે પેમેન્ટની રકમ ઉપર લેવી વસૂલવામાં આવશે, પરંતુ તેના માટે શરત એટલી છે કે ચુકવણીની રકમ નાણાકીય વર્ષમાં એક લાખની રકમની ઉપર હોય. આ લેવી માત્ર બિઝનેસ ટુ બિઝનેસ નાણાકીય ટ્રાન્ઝેક્શન પર જ વસૂલવામાં આવશે. નોંધનીય છે કે ગૂગલ ટેક્સના નામે વસૂલવામાં આવતો આ પ્રકારનો ટેક્સ વસૂલનાર દુનિયામાં પ્રથમ દેશ ભારત છે.